**Tur på Krøderen med FSF**

Tirsdag, 17.juni, var jeg på tur med flere fra FSF avd Kjeller.

Vi skulle på dagstur til Krøderen og vincruise med m/s Kryllingen. IMG_256

Vi startet fra Lillestrøm ca kl 0900 og ved 12 tiden gikk vi ombord i Kryllingen. Vi ble mottatt av skippern oppi bakken ved Olberg kirke, ruslet ned til båten. Der ble vi møtt av pent koselige bord dekket med ost, frukt og kjeks.

Etterhvert presenterte vinvert Johnny de forskjellige vinene vi fikk smake på, det var flere som var gode, det samme gjaldt ostene fra Eiker Gårdsysteri.

Det ble noen hyggelige timer med ost og vin, mens skippern fortalte oss om naturen vi passerte opp og ned på det rolige vannet tilbake til utgangspunktet hvor bussen ventet på oss.

På vei hjem stoppet vi ved Rustad og fikk servert deilig middag. Alle var fornøyde og takket for for en fin tur da vi var hjemme i Lillestrøm.











